Diari Oficial de la Generalitat Valenciana


Sumari del DOGV 7447, del 21-01-2015 (2015/277)

Ajudes concedides per l'Institut Valencià de Competitivitat Empresarial (IVACE) en el marc de la convocatòria d'ajudes en matèria d'energies renovables i biocarburants per a l'exercici 2013.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7447

Data del DOGV
:   21-01-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/277


Data del document
:   10-11-2014

Organisme emissor
:   Institut Valencià de Competitivitat Empresarial

Tipus de document
:   Anunci

Anàlisi jurídica

 Descriptors 

:   * ajuda pública

Ajudes concedides per l'Institut Valencià de Competitivitat Empresarial (IVACE) en el marc de la convocatòria d'ajudes en matèria d'energies renovables i biocarburants per a l'exercici 2013. [2015/277]  
De conformitat amb el que preveu l'article 18 de la Llei 38/2003, General de Subvencions, es dóna publicitat a les ajudes concedides en el marc de la Resolució de 28 de juny de 2013 (DOCV 7062, 08.07.2013), del president de l'Institut Valencià de Competitivitat Empresarial (IVACE), per la qual es convoquen ajudes en matèria d'energies renovables i biocarburants per a l'exercici 2013, sent la dotació pressupostària de 2.704.850 euros, a càrrec de la línia T5218000 «Energies renovables i biocarburants», que en l'article 12 expressament s'arreplega que la resolució de concessió de les ajudes serà objecte de publicació en el Diari Oficial de la Comunitat Valenciana (DOCV). En este sentit s'incorpora com a annex la corresponent resolució, a la qual s'ha afegit com a informació addicional el títol de cada projecte subvencionat.  
  
La distribució pressupostària entre actuacions ha sigut la següent:  
a) Energia solar tèrmica: 365.000 euros.  
b) Energia solar fotovoltaica aïllada o mixta eòlica-fotovoltaica aïllada: 230.000 euros.  
c) Energia eòlica aïllada: 2.500 euros.  
d) Biomassa tèrmica/elèctrica, equips de tractament en camp de biomassa per a estellat o empacament, plantes de fabricació de pèl·lets/briquetes i instal·lacions híbrides solar tèrmica/biomassa tèrmica: 1.480.750 euros.  
e) Biogàs tèrmic o elèctric: 217.100 euros.  
f) Energia geotèrmica: 155.000 euros.  
g) Energia minihidràulica: 4.500 euros.  
h) Biocarburants: 250.000 euros.  
  
València, 10 de novembre de 2014.- El director adjunt de l'IVACE (Unitat IVACE Energia): Antonio Cejalvo Lapeña.  
  
  
ANNEX  
  
«Resolució de 26 de desembre de 2013, del president de l'IVACE, de concessió d'ajudes en matèria d'energies renovables i biocarburants per a l'exercici 2013.  
  
Vista l'Orde 1/2012, de 12 de març, de la Conselleria d'Economia, Indústria i Comerç, per la qual s'establix el procediment i el marc general per a la concessió d'ajudes per l'Agència Valenciana de l'Energia (AVEN).  
Vist l'article 24 del Decret Llei 7/2012, de 19 d'octubre, del Consell, de Mesures de Reestructuració i Racionalització del Sector Públic Empresarial i Fundacional de la Generalitat, que establix que «les funcions que l'ordenament jurídic atribuïx a l'Agència Valenciana de l'Energia serà assumides per l'Institut Valencià de Competitivitat Empresarial, el qual se subrogarà en la posició de l'Agència en tots els drets i obligacions que els corresponguen i en tots els seus procediments i relacions jurídiques».  
Vista la Resolució de 28 de juny de 2013 (DOCV 7062, 08.07.2013), del president de l'Institut Valencià de Competitivitat Empresarial, per la qual es convoquen ajudes en matèria d'energies renovables i biocarburants per a l'exercici 2013.  
Considerant l'article 12 de l'esmentada Resolució de 28 de juny de 2013, en què s'establix que, amb un informe previ d'una comissió d'avaluació, el director general amb competències en matèria d'energia, en qualitat de director adjunt de l'IVACE, elevarà proposta al president, qui dictarà una resolució de concessió d'ajudes.  
Vista la proposta del director adjunt de l'IVACE en matèria d'energia, de data 26 de novembre de 2013, per la qual proposa la concessió de les ajudes en matèria d'energies renovables i biocarburants per a l'exercici 2013.  
D'acord amb l'esmentada proposada presentada i fent ús de les atribucions que em conferix l'article 5 del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE), i d'acord amb el que establix l'article 12 de la Resolució de 28 de juny de 2013, del president de l'Institut Valencià de Competitivitat Empresarial, per la qual es convoquen ajudes en matèria d'energies renovables i biocarburants per a l'exercici 2013, resolc:  
  
1. Concedir les ajudes en matèria d'energies renovables i biocarburants per a l'exercici 2013, per un import total de 2.693.806 euros, als sol·licitants i per la quantia establida en l'annex I. De l'import total concedit, la Generalitat aporta 711.892 euros, dels quals 461.024.40 euros són fons propis condicionats que compten amb finançament del Fons Europeu de Desenrotllament Regional (FEDER), en un percentatge del 80 per cent a través del Programa Operatiu de la Comunitat Valenciana 2007-2013, eix prioritari 4 transport i energia, temes prioritaris 39 (energies renovables: eòlica), 40 (energies renovables: solar), 41 (energies renovables: biomassa), 42 (energies renovables: hidroelèctrica, geotèrmica i altres) i 52 (foment del transport urbà net), el que suposa una quantitat d'4.800.542.93 euros.  
2. Desestimar les sol·licituds relacionades en l'annex II per les causes que s'hi indiquen.  
3. Establir amb caràcter general com a data límit per a acreditar la realització dels projectes objecte d'ajuda el 30 d'abril de 2014, d'acord amb el que establix la Resolució de 22 de novembre de 2013, del president de l'Institut Valencià de Competitivitat Empresarial, per la qual es modifica la Resolució de 28 de juny de 2013, del president de l'IVACE.  
  
4. Les quantitats concedides queden condicionades a la concurrència amb altres ajudes per a la mateixa finalitat, procedents estes de qualssevol altres administracions o ens públics.  
5. Estes ajudes compten amb finançament del Fons Europeu de Desenrotllament Regional (FEDER) a través del Programa Operatiu de la Comunitat Valenciana 2007-2013.  
6. La concessió de les ajudes queda condicionada a l'emissió, per part de l'autoritat ambiental competent, del certificat d'avaluació sobre la no afecció del projecte a la Xarxa Natura 2000.  
7. Esta resolució suposa l'acceptació dels beneficiaris a ser inclosos en la llista pública que s'arreplega en l'article 7, apartat 2, lletra d, del Reglament (CE) núm. 1828/2006 de la Comissió, de 8 de desembre de 2006.  
8. La concessió d'estes ajudes, s'acolliran a les condicions que s'establixen en el capítol I del Reglament (CE) núm. 800/2008 de la Comissió, de 6 d'agost de 2008 (publicat en el DOUE L 214, de 09.08.2008), pel qual es declaren determinades categories d'ajuda compatibles amb el mercat comú en aplicació dels articles 107 i 108 del Tractat de Funcionament de la Unió Europea (Reglament General d'Exempció per Categoria), i a les disposicions del capítol II de l'esmentat Reglament relatives a les ajudes a la inversió per a la protecció del medi ambient destinades a la promoció d'energia procedent de fonts d'energia renovables.  
Els beneficiaris estaran obligats al compliment de les condicions establides en l'esmentada Resolució de 28 de juny de 2013, del president de l'Institut Valencià de Competitivitat Empresarial, si bé el director adjunt de l'IVACE en matèria d'energia notificarà individualment les condicions particulars i especials que afecten a cada beneficiari. El text complet de la convocatòria d'ajudes en matèria d'energies renovables i biocarburants per a l'exercici 2013 es troba disponible en l'adreça d'Internet següent: ?http://www.docv.gva.es/datos/2013/07/08/pdf/2013\_7125.pdf-  
La present resolució és definitiva en via administrativa i en contra podrà interposar-se un recurs potestatiu de reposició davant del president de l'IVACE en el termini d'un mes, comptat des de l'endemà de la seua notificació, d'acord amb el que s'establix en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé recurs contenciós administratiu en el termini de dos mesos, comptats des de l'endemà de la seua notificació, davant del jutjat competent d'acord amb els criteris establits en l'article 14 de la Llei 29/1998, reguladora de la jurisdicció contenciosa administrativa, sense perjuí de la interposició de qualsevol altre recurs que s'estime procedent.  
  
El president de l'IVACE: Máximo Buch Torralva.»